3.  การประกอบธุรกิจของแต่ละสายผลิตภัณฑ์

    1.  ลักษณะผลิตภัณฑ์หรือบริการ

+-----------------------+----------------------------------------------+
| สายผลิตภัณฑ์/ผลิตภัณฑ์      | ลักษณะ                                        |
+-----------------------+----------------------------------------------+
| -   ตู้เย็น              | ประกอบด้วยตู้เย็นประตูเดียว แบบ “ Direct Cool ”    |
|                       | ตั้งแต่ขนาด 5.8 – 6.3 คิว และตู้เย็นสองประตูแบบ “ No |
|                       | Frost” ขนาด ตั้งแต่ 6.3 – 15.2 คิว               |
|                       | ทั้งหมดได้มาตรฐานประหยัดไฟเบอร์ 5                 |
+-----------------------+----------------------------------------------+
| -                     | มีทั้งแบบตั้ง ขนาด 8.8, 11.6, 26.5, 33 และ 36 คิว  |
|   ตู้แช่เครื่องดื่มและตู้แช่แข็ง | และแบบนอน ขนาด 6.5, 9.5 และ 13.5 คิว          |
+-----------------------+----------------------------------------------+
| -   ตู้แช่ไวน์            | จุไวน์ได้ 48 ขวดสูงสุด 72 ขวด                     |
|                       | ระบบการควบคุมอุณหภูมิคงที่เพื่อรักษารสชาติของไวน์       |
|                       | คอมเพรสเซอร์รับประกัน 5 ปี                       |
+-----------------------+----------------------------------------------+
| -   ตู้ทำน้ำร้อน - น้ำเย็น  | ตู้ทำน้ำเย็น ขนาดความจุ 4.36 ลิตร รูปทรงสวยงาม      |
|                       | เย็นจัด ประหยัดไฟฟ้า ควบคุมความเย็นด้วยเทอร์โมสตรัท   |
+-----------------------+----------------------------------------------+
| -   โทรทัศน์            | โทรทัศน์สีจอแบนขนาดตั้งแต่ 21 และ 29 นิ้ว แอลซีดี      |
|                       | ทีวีขนาด 22, 32 และ42 นิ้วให้ภาพคมชัดและแอลอีดี ทีวี   |
|                       | ขนาด 22 และ 32                               |
|                       | นิ้วเพื่อรองรับเทคโนโลยีและการขยายตลาดในอนาคต      |
+-----------------------+----------------------------------------------+
| -   เครื่องซักผ้า         | ใส่ผ้าด้านบน มีขนาดความจุตั้งแต่ 6.5 – 10 กิโลกรัม     |
|                       | มีสีสรรสวยงาม                                  |
|  แบบ 2 ถัง กึ่งอัตโนมัติ   |                                              |
|                       | ใส่ผ้าด้านบน มีขนาดความจุตั้งแต่ 7.0 กก.ถึง 10 กิโลกรัม |
|  แบบถังเดี่ยว อัตโนมัติ    | โดยมีระบบ Low Water Pressure ซักผ้าได้แม้น้ำไหลเบา |
|                       | เฉพาะขนาด 9 กก. มีระบบ Twin power             |
+-----------------------+----------------------------------------------+
| -   จักรเย็บผ้า          | -ล็อคความยาวของฝีเข็มได้ วงล้อจักรขนาดใหญ่          |
|                       | เพิ่มน้ำหนักในการส่งกำลัง                          |
|  ฝีเข็มตรงพร้อมโต๊ะ      |                                              |
| และขา                 | เย็บฝีเข็มตรงเพียงอย่างเดียว                       |
|                       |                                              |
|  ฝีเข็มตรง-ซิกแซ็ก       | - เย็บลวดลายซิกแซ็กได้ถึง 30 ลาย                  |
|                       | หัวจักรทำจากเหล็กหล่อ ทนทานกระสวย                |
| พร้อมโต๊ะ และขา         |                                              |
|                       | แบบอพอลโลฮุค ตีนกดผ้าแบบงับติด ใส่ไส้กระสวยด้านหน้า   |
| ซิกแซ็กริมผ้า            |                                              |
|                       | - เย็บซิกแซ็กริมผ้าด้าย 3 เส้น ความเร็วรอบสูงสุด 3,000 |
| กระเป๋าหิ้ว อิเล็คโทรนิกส์  | รอบต่อนาที เสาเข็มเอียงสะดวกต่อการเย็บ ฟันส่ง 2 แถว  |
|                       |                                              |
| อุตสาหกรรมฝีเข็มตรง     | - จำนวน 8 – 23 ลวดลาย สามารถปรับเป็นฟรีอาร์ม     |
|                       | ปรับตำแหน่งเข็มได้ ใส่เข็มทางเดียว ตีนกดผ้าแบบงับติด    |
|                       |                                              |
|                       | - ความเร็วรอบสูงสุด 4,500 รอบต่อนาที              |
|                       | เหมาะสำหรับเย็บผ้าบางถึงผ้าค่อนข้างหนา              |
|                       | ระบบน้ำมันหล่อลื่นอัตโนมัติ                          |
+-----------------------+----------------------------------------------+
| -   เข็มจักร น้ำมัน       | -เข็มจักร                                      |
|     กรรไกร            | สำหรับใช้ในบ้าน                                 |
|                       | และใช้ในงานอุตสาหกรรมมีหลายประเภทขึ้นอยู่กับการใช้งาน |
|                       |                                              |
|                       | -น้ำมันเป็นน้ำมันเอนกประ                          |
|                       | สงค์สำหรับใช้ในบ้านหล่อลื่นต่างๆจนถึงน้ำมันจักรอุตสาหกรรม |
|                       |                                              |
|                       | -กรรไกร มีหลายขนาดตั้งแต่ 8 นิ้ว, 9 นิ้ว และ 10 นิ้ว   |
|                       | เลือกใช้ได้ตามประเภทของงาน                      |
+-----------------------+----------------------------------------------+
|                       |                                              |
+-----------------------+----------------------------------------------+
| -   เครื่องเล่นดีวีดี       | ตัวเครื่องบางเพียง 40 มม.สามารถเล่นแผ่นได้ทั้ง DVD/   |
|                       | DVD-R/ DVD+R/ DVD-RW/ DVD+RW/ SVCD/ VCD/     |
|                       | DVCD/ CD/ CD-R/ MP3/ KODAK PICTURE CD        |
|                       | ระบบคาราโอเกะ ช่องต่อไมโครโฟน 2 ช่อง            |
|                       | ช่องสัญญาณเสียง ดิจิตอลแบบ CO-AXIAL               |
+-----------------------+----------------------------------------------+
| -   เตาแก๊ส            | พร้อมเตาอบเอนกประสงค์ด้านล่าง                    |
|                       | ที่แขวนผ้ากันเปื้อนด้านหน้าตู้อบ                       |
|                       | ประตูตู้อบเป็นกระจกทนความร้อนชนิดใส มีลิ้นชักด้านล่าง    |
|                       | สามารถใช้อุ่นอาหารด้วยภาชนะแก้ว กระเบื้อง           |
+-----------------------+----------------------------------------------+
| -   เตาอบไมโครเวฟ     | ขนาด 22 ลิตร ทำงานด้วยระบบ DIGI-ANA            |
|                       | ปุ่มตั้งเวลาแบบเรืองแสง Light-Up Dial             |
|                       | ตั้งเวลาได้ตั้งแต่ 15 วินาทีถึง 30 นาที                |
|                       | เลือกระดับความร้อนได้ 5 ระดับ                     |
+-----------------------+----------------------------------------------+
| -   เครื่องปรับอากาศ     | แบบติดผนัง ขนาดตั้งแต่ 9000, 12,000 และ 18,000    |
|                       | บีทียู 5 โปรแกรม อัตโนมัติ ฟิลเตอร์ทำความสะอาดง่าย    |
|                       | ประหยัดไฟเบอร์ 5 และมีรีโมทคอนโทรลไร้สาย          |
+-----------------------+----------------------------------------------+
| -   เครื่องปั่นเอนกประสงค์ | มีทั้งโถบด โถปั่น ขนาดจุ 1.5 ลิตร ใบมีดแสตนเลส 3 ก้าน |
|                       | ปุ่มปรับความเร็ว5 ระดับ                           |
|                       | ที่เก็บสายใต้มอเตอร์ปรับความยาวสายได้               |
+-----------------------+----------------------------------------------+
| -   เครื่องทำน้ำอุ่น       | เครื่องทำน้ำอุ่นระบบอิเล็กทรอนิกส์ขนาด 4,500 วัตต์      |
|                       | เลือกปรับอุณหภูมิได้ตามที่ต้องการ                     |
|                       | พร้อมความปลอดภัยสูงสุดด้วยระบบ ELCB               |
|                       | ตัดไฟอัตโนมัติเมื่อเกิดกระแสไฟรั่ว                    |
+-----------------------+----------------------------------------------+
| -   จานดาวเทียมซิงเกอร์  | จานดาวเทียมชนิด C Band                         |
|                       | ทางเลือกใหม่ในการรับชมโทรทัศน์                    |
|                       | ด้วยสัญญ                                       |
|                       | าณรายการโทรทัศน์โดยตรงจากดาวเทียมสู่ผู้ชมตามบ้านเรือน |
|                       | ไม่ต้องเสียค่าสมาชิก (Free to Air)                |
|                       | จำหน่ายพร้อมอุปกรณ์ติดตั้งครบชุด สะดวกง่ายดาย         |
|                       | คุณภาพของสัญญาณภาพและเสียงคมชัดทุกพื้นที่             |
+-----------------------+----------------------------------------------+
| -   ตู้เติมเงินมือถือออนไลน์ | เติมเงินมือถือได้ทั้ง 3 ระบบคือ 1-2 Call, Happy และ  |
|                       | True move เติมได้ครั้งละ 10 บาท สูงสุด 100         |
|                       | บาทต่อครั้ง                                     |
|                       | พร้อมระบบคืนเหรียญที่ได้รับรองการจดอนุสิทธิบัตรแล้ว      |
+-----------------------+----------------------------------------------+
| -   ตู้จำหน่ายน้ำดื่ม       | กรองน้ำด้วยระบบ Reverse Osmosis System         |
|                       | ไส้กรองคุณภาพมาตรฐาน USAและฆ่าเชื้อด้วยระบบ Ozone  |
|   หยอดเหรียญ           | ขนาดกำลังการผลิต 600 ลิตร และ 1,200 ลิตร         |
|                       | พร้อมระบบล้างช่องรับน้ำ แฃะหัวจ่ายน้ำอัตโนมัติด้วยน้ำ     |
|                       | Ozone ทุก 3 ชั่วโมง                             |
+-----------------------+----------------------------------------------+
| -                     | เครื่องพ่นยาสะพายหลัง รุ่น SP-25L น้ำหนักเบาเพียง 10  |
|    เครื่องมือทางการเกษตร | กิโลกรัม ขนาดความจุน้ำยา 25 ลิตร * อัตราฉีดพ่น 8 ลิตร |
|                       | / นาที เครื่องยนต์ 2 จังหวะ (เบนซิน 91)            |
|                       |                                              |
|                       | เครื่องยนต์เอนกประสงค์ รุ่น E-65F น้ำหนักเพียง 16     |
|                       | กิโลกรัม เครื่องยนต์เบนซิน 4 จังหวะ ( เบนซิน 91)     |
|                       | กำลังสูงสุด 6.5 แรงม้า แรงบิดสูงสุด 13.2 นิวตันเมตรที่  |
|                       | 2,500 รอบ                                    |
|                       |                                              |
|                       | เครื่องสูบน้ำ รุ่น WP-30BX จำหน่ายพร้อมสายสูบ ชนิดแข็ง  |
|                       | ยาว 6 เมตร กำลังดูดลึก 8 เมตรและสายส่งชนิดอ่อน ยาว |
|                       | 10 เมตร กำลังส่งน้ำสูง 30 เมตร เครื่องยนต์เบนซิน 4   |
|                       | จังหวะ ( เบนซิน 91) กำลังสูงสุด 6.5 แรงม้า         |
|                       | เครื่องยนต์เดินเรียบ                              |
|                       | มีระบบป้องกันเครื่องยนต์เสียหายจากน้ำมันหล่อลื่นขาด      |
+-----------------------+----------------------------------------------+

2.  ตลาดและภาวะการแข่งขัน

(ก) นโยบายและลักษณะการตลาด

กลยุทธ์ในการแข่งขัน

บริษัทใช้กลยุทธ์การขายตรงในระบบเช่าซื้อควบคู่ไปกับการขายเงินสด
ทั้งนี้การขายแบบเช่าซื้อดำเนินไปภายใต้การควบคุมที่รัดกุมโดยสม่ำเสมอเพื่อให้มีหนี้เสียน้อยที่สุด
สินค้าที่บริษัทจำหน่ายเป็นสินค้าที่มีคุณภาพเท่าเทียมหรือดีกว่าเมื่อเทียบกับสินค้าของผู้ผลิตรายอื่นๆ
ราคาจำหน่ายเงินสดของสินค้าใกล้เคียงกับสินค้ายี่ห้ออื่น โดยกลุ่มลูกค้าของบริษัทฯ
เป็นลูกค้าในกลุ่มประชาชนตามต่างจังหวัด โดยบริษัทฯ ได้แบ่งระบบการขายของบริษัท แบ่งออกเป็น
2 ระบบ ดังนี้

1.  ระบบ “ Singer Direct ” เป็นระบบการขายตรง

2.  ระบบขายส่ง เป็นการขายผ่านตัวแทนจำหน่าย
    ตลอดจนช่องทางการขายต่างประเทศโดยเฉพาะประเทศเพื่อนบ้าน เช่น ลาว กัมพูชา
    และพม่าตลอดจนการขายแบบ Group Sales โดยเน้นสินค้าจักรเย็บผ้าและอุปกรณ์ต่อพ่วง,
    สินค้ากลุ่มตู้แช่และตู้แช่ไวน์ และเครื่องใช้ไฟฟ้าขนาดเล็กภายในบ้าน

ทางด้านกลยุทธ์สำหรับผลิตภัณฑ์ในกลุ่มสินค้าหลัก เช่น เครื่องใช้ไฟฟ้าภายในบ้าน
โดยเฉพาะเครื่องใช้ไฟฟ้าประเภทตู้เย็น และโทรทัศน์ ซึ่งมีอัตราการครอบครองสูง
และตลาดมีอัตราการเติบโตน้อย บริษัทได้ใช้กลยุทธ์ในการเทิร์น เครื่องใช้ไฟฟ้าเก่าทุกประเภท
ทุกยี่ห้อ เพื่อขยายตลาดและเพิ่มยอดการขายให้สูงขึ้น
ซึ่งกลยุทธ์นี้บริษัทยังได้ครอบคลุมไปถึงเครื่องใช้ไฟฟ้าเกือบทุกประเภทอีกด้วย เช่น เครื่องซักผ้า
ตู้แช่ ตู้แช่แข็ง ประกอบกับการออกผลิตภัณฑ์ใหม่ๆ เพื่อตอบสนองความต้องการของลูกค้า
และปรับปรุงคุณภาพของสินค้าให้ดีอย่างต่อเนื่อง และนอกจากนี้บริษัทยังได้นำสินค้าใหม่ๆ
เพื่อขยายตลาดให้ครอบคลุมกลุ่มเป้าหมายให้มากขึ้นอีกด้วย เช่น ตู้แช่เบียร์
เพื่อให้เป็นไปตามสโลแกนของบริษัทที่ว่า “ความสุขทุกสิ่งเป็นจริงที่ซิงเกอร์”

กลยุทธ์ด้านช่องทางการจัดจำหน่าย

บริษัทฯดำเนินการขายตรงเป็นหลัก มากกว่าร้อยละ 95 ของยอดขายเป็นการขายตรงทั้งหมด
และมากกว่าร้อยละ 90 ของยอดขายเป็นการขายแบบเช่าซื้อ
บริษัทขายสินค้าผ่านร้านสาขาของบริษัท ซึ่งมีจำนวนกว่า 180 สาขาทั่วประเทศ
มีพนักงานขายประมาณ 2,000 คน
บริษัทมีการฝึกอบรมพนักงานขายให้มีความรู้ความเข้าใจในผลิตภัณฑ์เป็นอย่างดี
ซึ่งพนักงานขายเหล่านี้เป็นกำลังสำคัญในการขยายตลาดของบริษัท

สำหรับการควบคุมคุณภาพของบัญชีเช่าซื้อ บริษัทฯมีการตรวจสอบทั้งก่อนและภายหลังการขาย
โดยจัดให้มีศูนย์พิจารณาสินเชื่อ (Credit Control Office)
เพื่อตรวจสอบและอนุมัติสินเชื่อลูกค้าก่อนการขาย
ทั้งนี้การพิจารณาสินเชื่อลูกค้านั้นจะพิจารณาทั้งจากฐานข้อมูลภายในบริษัทฯ
และตรวจสอบกับบริษัทข้อมูลเครดิตแห่งชาติ จำกัด (National Credit Bureau)
และการตรวจสอบภายหลังการขายนั้นผู้ตรวจสอบบัญชี (Account Checker)
จะทำหน้าที่เป็นผู้ตรวจสอบความถูกต้องของการเช่าซื้อว่ามีการขายสินค้าให้แก่ผู้เช่าซื้อในราคาที่แจ้งแก่บริษัทจริง
โดยมีการออกเยี่ยมผู้เช่าซื้อถึงบ้าน ปัจจุบันบริษัทมีผู้ตรวจสอบบัญชีกว่า 100 คน
ทำการตรวจสอบบัญชีเช่าซื้อทั่วประเทศ
นอกจากนี้ที่สำนักงานใหญ่ยังมีหน่วยงานควบคุมการปฏิบัติงานของ
ผู้ตรวจสอบบัญชีและตรวจสอบความถูกต้องของสัญญาเช่าซื้อ

(ข) แนวโน้มอุตสาหกรรมและภาวะการแข่งขัน

จากการประมาณการของกระทรวงการคลัง เศรษฐกิจไทยในปี 2554
มีการเติบโตเพียงเล็กน้อยโดย GDP เทียบปีต่อปีแล้วมีการขยายตัวอยู่ระหว่างร้อยละ -1 ถึง 0.5
ทั้งนี้เนื่องมาจากผลกระทบของมหาอุทกภัยที่เกิดขึ้นในไตรมาสที่สี่ของปี 2554
ที่ทำให้เศรษฐกิจของประเทศไทยเกิดการหดตัวลงเมื่อเทียบปีต่อปีแล้วเท่ากับร้อยละ 9
มูลค่าการส่งออกสินค้าขยายตัวร้อยละ 17.2
การบริโภคของครัวเรือนและการลงทุนรวมขยายตัวร้อยละ 2.5 และ 4.7 ตามลำดับ
ส่วนเงินเฟ้อทั่วไปอยู่ที่ร้อยละ 3.8 อัตราการว่างงานร้อยละ 0.7
และดุลบัญชีเดินสะพัดเกินดุลร้อยละ 2.2 ของ GDP

การประมาณการแนวโน้มเศรษฐกิจไทยปี 2555 คาดว่าจะขยายตัวอยู่ระหว่างร้อยละ 4.5 – 5.5
เมื่อเทียบกับปี 2554 ที่เศรษฐกิจมีอัตราการเพิ่มขึ้นเพียงเล็กน้อย
โดยมีแรงกระตุ้นจากอุปสงค์ทั้งภายในประเทศและต่างประเทศ
เมื่อเทียบกับปีก่อนแล้วคาดว่ามูลค่าการส่งออกสินค้าจะขยายตัวร้อยละ 17.0 – 19.0
การบริโภคของครัวเรือนและการลงทุนรวมขยายตัวร้อยละ 4.4 และ 10.3 ตามลำดับ
อัตราเงินเฟ้อทั่วไปอยู่ในช่วงร้อยละ 3.5 – 4.0 อัตราการว่างงานร้อยละ 0.7
และดุลบัญชีเดินสะพัดเกินดุลร้อยละ 1.2 ของ GDP
อย่างไรก็ตามจากสถานการณ์วิกฤตเศรษฐกิจโลกที่ยังไม่คลี่คลายประกอบกับค่าเงินบาทที่ยังคงผันผวน
ทำให้อุปสงค์จากต่างประเทศต่อสินค้าส่งออกบางอย่างของประเทศไทยลดลงอย่างต่อเนื่องอันได้แก่ผลิตภัณฑ์เสื้อผ้าและเครื่องประดับ
ส่วนประกอบอิเล็กทรอนิกส์และเครื่องรับวิทยุแลโทรทัศน์ที่หดตัวร้อยละ 26.5, 9.8 และ 39.4
ตามลำดับ

ภัยพิบัติอุทกภัยครั้งใหญ่สุดในรอบหลายสิบปี มีผลกระทบอย่างรุนแรงต่อภาวะเศรษฐกิจ
และทำให้เศรษฐกิจไทยปี 2554 มีแนวโน้มขยายตัวได้ต่ำกว่าที่คาดการณ์ไว้
แม้ว่าเศรษฐกิจไทยในช่วง 3 ไตรมาสแรกของปี

ขยายตัวได้ร้อยละ 3.1
ความเสียหายในวงกว้างและการหยุดชะงักของกิจกรรมทางเศรษฐกิจส่งผลให้
เศรษฐกิจไทยไตรมาสสุดท้ายมีแนวโน้มหดตัว โดยเฉพาะอุตสาหกรรมการผลิตของ 7
นิคมอุตสาหกรรม จากจำนวน 15 แห่งทั้งประเทศ
และส่งผลกระทบต่อเนื่องให้ภาคการส่งออกในไตรมาสสุดท้ายมีแนวโน้มลดลง
ส่งผลให้กิจกรรมทางเศรษฐกิจชะลอตัวส่งผลกระทบต่อ GDP ในไตรมาสที่สี่ของปี 2554
เปรียบเทียบกับปีก่อนลดลงร้อยละ 9

ขณะที่ภาพรวมเศรษฐกิจไทยในปี 2555 คาดว่าเศรษฐกิจไทยจะฟื้นตัวในรูปแบบ V-Shape โดยงวด
ไตรมาสแรกของปี 2555 จะติดลบต่อเนื่องจากงวดไตรมาสสุดท้ายของปี 2554 เพียงเล็กน้อยราว
0.2% ก่อนจะกลับมาเติบโตอย่างต่อเนื่องในช่วงที่เหลือของปี 2555 ซึ่งจะทำให้ GDP Growth
ทั้งปีโตราว 4.1% เพิ่มขึ้นจากประมาณการเดิมเล็กน้อยที่ 4% เนื่องจากฐานที่ต่ำลง
โดยคาดว่าตัวจักรสำคัญในการขับเคลื่อนเศรษฐกิจในปี 2555 น่าจะมาจาก การใช้จ่าย และ
การลงทุนของภาครัฐเป็นหลัก จากเดิมที่เคยคาดว่าภาคเอกชนจะเป็นผู้ขับเคลื่อนเศรษฐกิจเป็นหลัก
ทั้งนี้เป็นผลจากวิกฤติน้ำท่วม กดดันภาคเอกชนโดยตรง การใช้จ่ายภาครัฐจะเติบโตราว 6.9%
และการลงทุนภาครัฐเพิ่มขึ้น 4.3% จากช่วงเดียวกันของปีก่อน

ธุรกิจเช่าซื้อเครื่องใช้ไฟฟ้า

ในธุรกิจแบบเช่าซื้อ มีส่วนแบ่งตลาดในประเทศอยู่ 2 กลุ่มหลักๆ
ซึ่งทั้งสองกลุ่มมีฐานลูกค้าและลักษณะที่ต่างกัน

กลุ่มแรกมีผู้ประกอบการรายใหญ่ในประเทศ ได้แก่ บจ. จีอี แคปปิตอล (ประเทศไทย) และ บมจ.
อิออน ธนสินทรัพย์ ซึ่งผู้ประกอบการแต่ละรายนั้น
นอกเหนือจากการให้บริการธุรกิจเช่าซื้อเครื่องใช้ไฟฟ้าแล้วยังมีบริการสินเชื่อเช่าซื้อสินค้าอีกหลายประเภท
เช่น อุปกรณ์สื่อสาร เครื่องใช้สำนักงาน เฟอร์นิเจอร์ รถจักรยานยนต์ และเครื่องดนตรี เป็นต้น

กลุ่มที่สองซึ่งจะมุ่งเน้นในด้านสินค้าที่มีอายุการใช้งานยาวนานและสินค้าจำพวกเครื่องใช้ไฟฟ้าภายในบ้าน
ปัจจุบันคงมีเพียง บมจ. ซิงเกอร์ประเทศไทย
เพียงบริษัทเดียวเท่านั้นที่ยังดำเนินธุรกิขการขายตรงแบบเช่าซื้อผ่านทางร้านสาขา และ
พนักงานขาย / พนักงานเก็บเงิน

จากการที่เครื่องใช้ไฟฟ้าภายในบ้านอันได้แก่ โทรทัศน์ และ ตู้เย็น
ซึ่งถือเป็นสินค้าที่มีสัดส่วนการครอบครองที่สูง จึงทำให้การเพิ่มยอดขายเป็นไปได้ยาก
แต่ผู้บริหารของบริษัทซิงเกอร์ประเทศไทยกลับมองว่าสามารถที่จะเพิ่มยอดขายได้ด้วยการนำหลักการตลาดของสินค้าทดแทน
(Replacement Market) โดยอาศัยกลยุทธ์ตีแลก (Trade-in)
สินค้าเครื่องใช้ไฟฟ้าภายในบ้านของลูกค้าทุกชนิดทุกยี่ห้อมาแลกกับสินค้าเครื่องใช้ไฟฟ้าใหม่ของซิงเกอร์พร้อมกับเงื่อนไขรับส่วนลดระหว่าง
1,000 – 5,000
บาทพร้อมทั้งการผ่อนสบายๆและการบริการอย่างยอดเยี่ยมกับร้านสาขาซิงเกอร์ที่มีอยู่ทั่วประเทศ
เพื่อให้บรรลุเป้าหมายของบริษัทในการขยายตลาดของสินค้าทุกชนิดที่บริษัทจัดจำหน่าย

จักรเย็บผ้า

สินค้าอุปโภคบริโภคหลายประเภทที่ผลิตใช้ในชีวิตประจำวัน อาทิ เสื้อ กางเกง กระโปรง กระเป๋า
รองเท้า ผ้าปูที่นอน ปลอกหมอน ฯลฯ ล้วนแล้วแต่ใช้จักรเย็บผ้าในการผลิตทั้งสิ้น
จักรเย็บผ้าจึงเป็นสินค้าที่ใช้กันอย่างแพร่หลาย ทั้งในรูปของธุรกิจขนาดใหญ่ ขนาดกลาง ขนาดย่อม
รวมถึง จักรเย็บผ้าทั่วไปที่สำหรับใช้ภายในบ้าน
ตลาดของจักรเย็บผ้าสามารถแบ่งได้เป็นประเภทใหญ่ ๆ ได้ 2 ประเภท คือ
จักรเย็บผ้าอุตสาหกรรมที่นำมาใช้ตัดเย็บเครื่องอุปโภคบริโภคในเชิงอุตสาหกรรม
และจักรเย็บผ้าธรรมดาที่นำมาใช้ตัดเย็บภายในครัวเรือน
สำหรับยี่ห้อที่วางจำหน่ายอย่างแพร่หลายในตลาดจักรเย็บผ้าในประเทศไทย ได้แก่ ซิงเกอร์
จาโนเม่ เอลวิร่า บราเดอร์ และจูกิ
ทั้งยังมีจักรเย็บผ้าราคาถูกที่นำเข้าจากประเทศจีนอีกหลากหลายยี่ห้อที่เข้ามาแข่งขันกันในธุรกิจนี้

เนื่องจากจักรเย็บผ้าเป็นผลิตภัณฑ์ที่คงทนและมีอายุการใช้งานยาวนานพอสมควร
ทั้งนี้ขึ้นอยู่กับการใช้งานที่เหมาะสมกับจักรเย็บผ้าแต่ละประเภทด้วย
ปัจจุบันตลาดมีความต้องการซื้อจักรเย็บผ้ามากขึ้นเนื่องด้วยการนำเทคโนโลยีที่ทันสมัยเข้ามาช่วยในการพัฒนาผลิตภัณฑ์จักรเย็บผ้าให้มีประสิทธิภาพมากขึ้น
จนกลายเป็นจักรเย็บผ้าคอมพิวเตอร์ ที่มีรูปลักษณ์สวยงาม ทันสมัย กะทัดรัด ใช้งานง่าย
สามารถประดิษฐ์งานได้หลากหลายเหมาะกับยุคสมัยที่เปลี่ยนไปที่กำลังนิยมงานประดิษฐ์ที่มีเอกลักษณ์เฉพาะตัว
DIY (Do It Yourself)

บริษัท ซิงเกอร์ประเทศไทย จำกัด (มหาชน)

1.) ข้อมูลที่สำคัญโดยย่อของบริษัท

-   บริษัทฯได้ดำเนินธุรกิจจำหน่ายเครื่องใช้ไฟฟ้าภายในบ้านยี่ห้อซิงเกอร์จนเป็นที่รู้จักของประชาชนชาวไทยมานานกว่าหนึ่งร้อยยี่สิบสองปีแล้ว

-   ในปี 2539 บริษัทฯ มียอดปริมาณการจำหน่ายตู้เย็นและโทรทัศน์มากเป็นอันดับต้นๆของประเทศ

-   ในปี 2544
    บริษัทฯได้เริ่มมีการนำรถจักรยานยนต์มาจำหน่ายเป็นสินค้าหลักเหมือนเช่นเครื่องใช้ไฟฟ้าหลังจากที่พบว่าอัตราความเป็นเจ้าของเครื่องใช้ไฟฟ้าอันได้แก่
    โทรทัศน์และ ตู้เย็นเพิ่มขึ้นเท่ากับ 98% และ 90%
    ตามลำดับจึงทำให้บริษัทฯคิดว่าตลาดเครื่องใช้ไฟฟ้าเกิดการอิ่มตัวแล้ว
    บริษัทฯจึงหันมาเน้นการขายรถจักรยายนยนต์ด้วยอัตราการเติบโตถึงร้อยละ 32%ในระหว่างปี
    2545 – 2547

-   ตั้งแต่ปี 2547 มาจนถึงปี 2548 บริษัทฯได้มุ่งเน้นกลยุทธ์ในการขายรถจักรยานยนต์แบบเช่าซื้อ

-   จนมาในปี 2549 บริษัทฯ
    จึงได้มีการยึดคืนรถจักรยานยนต์จำนวนมากจากบัญชีเช่าซื้อที่ไม่มีคุณภาพดังกล่าวจนเป็นเหตุให้ยอดรายได้ของบริษัทฯลดลงอย่างมาก
    และก็ได้มีการขายรถจักรยานยนต์ดังกล่าวไปต่ำกว่าราคาทุน
    พร้อมกับได้มีการตั้งสำรองหนี้สูญที่อาจจะเกิดขึ้นจึงทำให้ในปี 2549 บริษัทฯ
    มีผลการดำเนินงานขาดทุนและปรับตัวดีขึ้นตามลำดับในปี 2550

-   ในปี 2549 หลังจากที่ได้มีการศึกษาข้อมูลโดยละเอียดแล้ว
    บริษัทฯก็ได้มีการปรับรูปแบบองค์กรเพื่อเพิ่มรายได้และลดรายจ่าย
    ดังเห็นได้จากผลการดำเนินงานที่ปรับปรุงดีขึ้นอย่างต่อเนื่องในปี 2550
    การปรับปรุงเปลี่ยนแปลงดังกล่าวนี้ประกอบด้วย :-

  - การควบรวมสาขาที่ขาดทุน

  - เพิ่ม Productivity ในส่วนของพนักงานขาย

  - ลดขนาดองค์กรโดยลดจำนวนพนักงานประจำ 19%

-   ในปี 2551 บริษัทฯได้จัดทำโครงการ “ผ่อนอุ่นใจ ไร้กังวล”
    มอบความคุ้มครองให้กับลูกค้าซิงเกอร์ที่ซื้อสินค้าเงินผ่อนตลอดอายุการผ่อนชำระ มูลค่าสูงสุดถึง
    60,000 บาท โดยในกรณีที่ลูกค้าเสียชีวิต
    บริษัทฯจะมอบเงินช่วยเหลือการปิดบัญชีและมอบกรรมสิทธิสินค้าชิ้นนั้นให้กับทายาททันที

-   ในปี 2552 บริษัทฯได้ให้มีการมุ่งเน้นในนำระบบขออนุมัติเครดิตก่อนขาย (Pre-approval
    Credit) โดยผ่านศูนย์อนุมัติเครดิต (Center Credit Officers)
    จนทำให้ยอดขายสินค้าของบริษัทฯลดลงไปประมาณ 20 กว่าเปอร์เซ็นต์เมื่อเทียบกับปีก่อน
    แต่บริษัทฯก็ยังคงมุ่งเน้นที่จะทำต่อไปเพื่อให้ได้บัญชีเช่าซื้อที่มีคุณภาพ

-   ปี 2554 เป็นปีที่บริษัทฯ
    ได้ขยายตลาดเข้าสู่กลุ่มผู้ประกอบโดยเฉพาะกลุ่มผู้ประกอบการรายเล็กในต่างจังหวัดอย่างมีนัยสำคัญ
    สัดส่วนการขายสินค้าเข้าสู่ตลาดนี้เพิ่มสูงขึ้นอย่างเห็นได้ชัด เช่น กลุ่มตู้แช่ทั้งตู้แช่เครื่องดื่ม
    ตู้แช่แข็ง ตู้เติมเงินมือถือออนไลน์ เป็นต้น และในปีต่อๆไป
    บริษัทฯก็ยังคงมุ่งมั่นที่จะพัฒนาตลาดนี้ให้เพิ่มมากขึ้น

2.) การเปลี่ยนแปลงของคู่แข่งที่สำคัญ

ในประเทศไทยมีบริษัทใหญ่ๆที่ดำเนินธุรกิจทางด้านการเงินให้กับผู้บริโภค (Consumer
Finance)ที่ไม่ใช่ธนาคาร (Non-bank) โดยที่มีบริษัทที่ดำเนินธุรกิจทางด้านบัตรเครดิต (Credit
Card) อันได้แก่ American Express (Thai) (AMEX), General Card Services,
Krungsriayuthaya Card (KCC), Krungthai Card (KTC), และ Tesco Card
Services ส่วนบริษัทดำเนินธุรกิจ Non-bank อันได้แก่ AEON Thana Sinsap (Thailand)
(AEONTS), G.E. CAPITAL (Thailand) (GECT), EASY BUY,
ซึ่งมุ่งเน้นในการทำธุรกิจเช่าซื้อ และสินเชื่อส่วนบุคคล (Personal Loan) และSinger
Thailand (SINGER) ที่มุ่งเน้นเฉพาะธุรกิจเช่าซื้อที่ได้ดำเนินธุรกิจมาตลอดระยะเวลากว่า 120
ปี

บริษัทที่เป็น Non-bank ดังกล่าวสามารถแบ่งออกได้เป็น 2 กลุ่ม แต่ละกลุ่มก็มีเป้าหมายของตนเอง
ดังเช่น AEONTS, GECT และ EASY BUY เป็นบริษัทที่ส่วนใหญ่หรือทั้งหมดถือหุ้นโดยต่างชาติ
จะมุ่งเน้นธุรกิจทางขายแบบเช่าซื้อและสินเชื่อส่วนบุคคล (Personal Loans)
กับลูกค้าที่มีประวัติดีและมีรายได้ประจำไม่น้อยกว่า 4,000 บาท ในขณะที่ SINGER
จะมุ่งเน้นไปในกลุ่มลูกค้าที่อยู่ในต่างจังหวัด
ซึ่งส่วนใหญ่ประกอบธุรกิจการเกษตรอันถือเป็นกลุ่มฐานราก
บริษัทเหล่านี้ดำเนินธุรกิจแบบขายตรงซึ่งนำต้นทุนทางการเงินพร้อมค่าใช้จ่ายของการให้บริการก่อนและหลังการขายมารวมอยู่ในอัตราที่คิดกับลูกค้า

การแข่งขันของบริษัทในกลุ่มเหล่านี้จะแตกต่างกันโดยที่บริษัทในกลุ่มแรก (AEONTS, GECT และ
EASY BUY) จะแข่งขันกันในเรื่องของความรวดเร็วในการอนุมัติเครดิต และ อัตราดอกเบี้ย
บริษัทที่มีกลุ่มลูกค้าเป็นเกษตกรในชนบทจะแข่งกันในเรื่องของการรักษาความสัมพันธ์ที่ดีกับประชาชนในท้องถิ่น
และการเสนอบริการที่ดีทั้งก่อนการขายและหลังการขาย
ยิ่งไปกว่านั้นการให้บริการการขายตรงที่ให้กับลูกค้าก็จะต้องคำนึงถึงประโยชน์ของลูกค้าโดยการนำเสนอบริการและผลิตภัณฑ์ใหม่ๆ

3.) จุดแข็งและโอกาสของบริษัท

  - ซิงเกอร์เป็นเครื่องหมายการค้าทิ่อยู่คู่สังคมมานานกว่า 120 ปี ในประเทศไทย
  มีความเข้มแข็ง ในเรื่องคุณภาพสินค้า ความแข็งแรงทนทาน การบริการถึงบ้าน
  และการควบคุมคุณภาพอย่างเข้มงวด

- ชื่อเสียงที่เป็นที่ยอมรับในธุรกิจเช่าซื้อเครื่องใช้ไฟฟ้าภายในบ้าน

- มีร้านสาขาครอบคลุมทั่วประเทศ

- พนักงานได้รับการฝึกอบรมเป็นอย่างดีในการติดต่อกับลูกค้า

- ทีมผู้บริหารที่มีประสบการณ์

- กลยุทธ์การตลาดของการตีแลก (Trade-in) ที่ถูกนำมาใช้ในตลาดแลกเปลี่ยน (Replacement
Market) ของ

เครื่องใช้ไฟฟ้าภายในบ้าน

- ไม่มีคู่แข่งขันโดยตรง

  - กลุ่มเป้าหมายหลักเป็นประชากรรากหญ้า กว่า 70%
  ของประชากรประเทศไทยที่มักจะถูกปฏิเสธสินเชื่อจากระบบปกติ
  เพราะเหตุเพียงไม่มีรายได้ประจำที่แน่นอน

  - ในพื้นที่ชนบทมีผู้ประกอบการรายเล็กที่ต้องการสินเชื่อในการซื้อสินค้าไปประกอบอาชีพ
  ที่ไม่ต้องลงทุนด้วยเงินก้อนใหญ่ในคราวเดียว

  - มีเครือข่ายการจัดจำหน่ายที่ครอบคลุม
  และสนับสนุนการขยายตลาดเข้าสู่กลุ่มผู้ประกอบการเชิงพาณิชย์ เช่น ร้านโชห่วยทั่วประเทศ

  - มีพันธมิตรเชิงกลยุทธ์ที่ผลิตสินค้าคุณภาพแต่ไม่มีเครือข่ายในตลาดชนบท ผลิตสินค้าคุณภาพ OEM
  ภายใต้เครื่องหมายการค้าซิงเกอร์ให้อย่างต่อเนื่องยาวนาน

- ค่าใช้จ่ายในการดำเนินการที่สูงเอื้อต่อการพัฒนาระบบใหม่ๆ ทั้งโปรแกรมสมองกลและสมองคน

- ทุกครั้งที่เกิดภัยธรรมชาติหรือแม้แต่ภัยสงครามขึ้นกับกลุ่มเป้าหมาย
ซิงเกอร์เป็นผู้เดียวที่เข้าถึงผู้ประสบภัยและเยียวยาได้ทันที

4.) จุดอ่อนและอุปสรรค

- ความไม่แน่นอนในปัจจัยทางเศรษฐกิจ โดยเฉพาะภาคการเกษตร

- โครงสร้างราคาสินค้าเช่าซื้อที่เป็นรูปแบบการขายตรงทำให้ราคาสินค้าสูงกว่าท้องตลาด

- วัฒนธรรมองค์กรที่หยั่งรากลึกยาวนานทำให้การปรับแต่งทางวัฒนธรรมต้องค่อยเป็นค่อยไป

- สภาพบังคับของกฎหมายทำให้การตรวจสอบเครดิตมีอุปสรรค

  - สภาวะโลกร้อนทำให้เกิดภูมิอากาศและภัยธรรมชาติที่แปรเปลี่ยนอย่างผิดปกติ
  เป็นอุปสรรคต่อการออกเดินตลาดตามฤดูกาลแบบปกติ

5.) กลยุทธ์

  - พัฒนาผลิตภัณฑ์ใหม่ๆ เพื่อขยายตลาดเข้าสู่กลุ่มผู้ประกอบรายขนาดกลางและขนาดเล็กให้มากขึ้น
  เช่น ร้านโชห่วย มินิมาร์ท โรงแรม รีสอร์ต ร้านอาหารต่างๆ

  - ต่อยอดการขายเครื่องปรับอากาศที่มีอัตราการขยายตัวที่สูง
  ด้วยการพัฒนาการบริการหลังการขาย การติดตั้งแบบมืออาชีพ
  และควบคุมการอนุมัติสินเชื่ออย่างรัดกุม

-
การกำหนดระบบการอนุมัติสินเชื่อให้รัดกุมเพื่อทำให้มั่นใจได้ว่าบริษัทได้บัญชีเช่าซื้อที่มีคุณภาพเพื่อจะ

เพิ่มประสิทธิภาพในการเก็บเงินให้ดีขึ้น

- ขยายตลาดให้มากที่สุดในช่วงที่ยังไม่มีคู่แข่งขันในธุรกิจขายตรงแบบเช่าซื้อ

- นำกลยุทธ์ตีแลก (Trade-in)
สำหรับสินค้าเครื่องใช้ไฟฟ้าภายในบ้านทุกชนิดทุกยี่ห้อที่ไม่มีใครทำมา

เสนอให้กับลูกค้าทั่วประเทศ

  -
  เป็นบริษัทเดียวในประเทศที่มีเครือข่ายครอบคลุมในการจำหน่ายสินค้ามือสองทั่วประเทศด้วยราคาที่
  ย่อมเยาว์บนเงื่อนไขของการขายแบบจ่ายเงินสดและนำสินค้าไปได้เลย (Cash and Carry)

  - นำกลยุทธการขายแบบ Telemarketing ผ่านช่องทาง Singer Call Center
  เพื่อรองรับและขยายเข้าสู่ตลาดที่การเดินตลาดขายตรงเข้าไปได้ไม่ทั่วถึง

  - พัฒนาเครื่องตู้เติมเงินมือถือออนไลน์หรือเครื่องจำหน่ายสินค้า
  อัตโนมัติเพื่อผู้ประกอบการรายเล็กในชนบท ให้ทำรายได้ได้เพิ่มขึ้น สะดวกสบายขึ้น

  -
  พัฒนาและนำเสนออุปกรณ์ประหยัดพลังงานหรือสินค้าที่เกี่ยวกับการใช้พลังงานทางเลือกอื่นเพื่อรองรับการขาดแคลนพลังงานที่อาจจะเกิดขึ้นในอนาคต

  - รักษาสัมพันธภาพที่ดีกับกลุ่มนักลงทุน และสร้างภาพลักษณ์ที่ดีของบริษัทฯ

  - ขยายร้านสาขาของบริษัทฯ โดยวางแผนเปิดร้านใหม่อย่างน้อย 10 สาขาต่อปี
  ให้ครอบคลุมพื้นที่ที่สำคัญ มีศักยภาพ และสามารถช่วยลดค่าใช้จ่ายในการขายได้

3.3 การจัดหาผลิตภัณฑ์หรือบริการ

การจัดหาผลิตภัณฑ์จักรเย็บผ้า หลังจากกลางปี 2545 บริษัทได้เปลี่ยนวิธีการสั่งซื้อ
ซึ่งเดิมบริษัทใช้วิธีการสั่งซื้อจักรเย็บผ้าจากบริษัท อุตสาหกรรมซิงเกอร์ (ประเทศไทย) จำกัด
มาเป็นการสั่งซื้อจักรเย็บผ้าสำเร็จรูปโดยตรงจากต่างประเทศแทน
เนื่องจากต้นทุนของการนำเข้าผลิตภัณฑ์จักรเย็บผ้าสำเร็จรูปต่ำกว่าต้นทุนการผลิตและประกอบภายในประเทศ
สินค้าที่บริษัทฯ ซื้อจากผู้ผลิตจากต่างประเทศมีมูลค่าประมาณร้อยละ 5 ของสินค้าที่ซื้อทั้งหมด

ในส่วนของเครื่องใช้ไฟฟ้า บริษัทสั่งซื้อสินค้าจากผู้ผลิตในประเทศในลักษณะของ OEM (Original
Equipment Manufacturer) กล่าวคือ ผู้ผลิตจะผลิตสินค้าภายใต้เครื่องหมาย “ซิงเกอร์”
ให้แก่บริษัท โดยผู้ผลิตหลักซึ่งผลิตเครื่องใช้ไฟฟ้าภายในบ้านให้แก่บริษัทได้แก่:-

  1. บริษัท ไฮเออร์ อิเล็คทริค จำกัด (มหาชน) สินค้าที่ผลิต ได้แก่ ตู้เย็น เครื่องซักผ้า

  2. บริษัท ซันโย คอมเมอเชี่ยลโซลูชั่น จำกัด สินค้าที่ผลิต ได้แก่ ตู้แช่แข็ง ตู้แช่เครื่องดื่ม
  และตู้แช่ไวน์

3. บริษัท ไทยซัมซุง อิเล็คโทรนิคส์ จำกัด สินค้าที่ผลิต ได้แก่ ตู้เย็น เครื่องปรับอากาศ
และเครื่องซักผ้า

4.  บริษัท ชาร์ปไทย จำกัด สินค้าที่ผลิต ได้แก่ โทรทัศน์ และไมโครเวฟ

5.  Changhong Electronics Co., Ltd. สินค้าที่ผลิตได้แก่ แอลซีดีทีวี, ทีวีดาวเทียม

6.  บริษัท ลัคกี้เฟลม จำกัด สินค้าที่ผลิตได้แก่ เตาแก๊ส

7.  บริษัท ฮิตาชิ จำกัด สินค้าที่ผลิต ได้แก่ เครื่องปั๊มน้ำ และเครื่องทำน้ำอุ่น

8.  บริษัท เอดีที ออนไลน์ จำกัด สินค้าที่ผลิตได้แก่ ตู้เติมเงินมือถือออนไลน์แบบหยอดเหรียญ

นอกจากสินค้าที่ขายภายใต้เครื่องหมายการค้า ซิงเกอร์ แล้วบริษัทยังได้ร่วมมือกับบริษัท
เมืองไทยประกันชีวิต จำกัด และประกันภัยจาก บริษัท เมืองไทยประกันภัย
จำกัดเพื่อขยายตลาดประกันชีวิตและประกันภัยเข้าสู่กลุ่มฐานลูกค้าของบริษัทฯให้มากขึ้นด้วย

ผลกระทบต่อสิ่งแวดล้อม

บริษัทฯ ตระหนักถึงความสำคัญของการประหยัดพลังงาน การรักษาสิ่งแวดล้อม
และได้มีการรณรงค์ให้มีการใช้อุปกรณ์ไฟฟ้าที่มีประสิทธิภาพสูงสุด
ซึ่งถือเป็นความรับผิดชอบต่อสังคมอย่างหนึ่ง บริษัทได้พัฒนาอุปกรณ์เครื่องใช้ไฟฟ้าอย่างต่อเนื่อง
ดังนั้นสินค้าที่บริษัทจำหน่ายจึงเป็นสินค้าที่มีฉลากประหยัดไฟเบอร์ 5 ยิ่งไปกว่านั้น
ตู้เย็นของซิงเกอร์ได้พัฒนาอีกขั้นโดยใช้น้ำยาทำความเย็นที่ไม่ทำลายสิ่งแวดล้อม
และไม่ทำลายชั้นบรรยากาศของโลก “NON CFC” คือสาร “C-Pentane”
ซึ่งมีค่าในการทำลายโอโซนเป็นศูนย์

ทางบริษัทมีความตั้งมั่นในการประกอบธุรกิจอย่างมีคุณภาพ
เพื่อเป็นประโยชน์ต่อสังคมโดยรวมและผู้บริโภคอย่างต่อเนื่อง

3.4 งานที่ยังไม่ได้ส่งมอบ

- ไม่มี –